Den romantiske komedien ble promotert i Spania gjennom et bilde av hovedrolleinnehaverne Julia Roberts og Tom Hanks kjørende på en scooter – uten hjelm.

Hanks og Roberts droppet hjelmen på filmplakaten til «Det er aldri for sent, Larry Crowne»... Foto: Filmweb

... mens de kjører trafikksikkert gjennom hele filmen. Foto: Bruce Talamon / Filmweb

Det førte til at filmens spanske distributør Tripictures ble ilagt en bot på 30.000 euro – drøye 233.000 kroner – av det spanske samferdselsdepartementet, skriver The Independent.

– Når boten dukket opp i posten trodde vi det var en vits, sier en ikke-navngitt kilde hos Tripictures til nettstedet Cinemania.

– Vi fikk ingen slike reaksjoner selv da vi distribuerte nyinnspillingen av «Motorsagmassakren», fortsetter kilden.

Shakira bøtelagt i fjor

Det har forbudt ved lov i Spania siden 1985 å «fremme råkjøring» i markedsføringsøyemed.

I 2010 fikk Shakira en liknende straff. Popsangeren ble ilagt en bot på 400 euro for ikke å bruke hjelm mens hun kjørte motorsykkel i musikkvideoen til låta «Loca».

Filmen «Det er aldri for sent, Larry Crowne» hadde premiere i Norge 19. august, og fikk terningkast tre hos Filmpolitiet.

LES OGSÅ:

Denne videoen ble spilt inn i Barcelona, og førte til at Shakira ble bøtelagt av spanske trafikkmyndigheter: